**Danmarks Jægerforbunds Forbundsmesterskab i**

* **Udvidet apportering 2018 –**

**Opdatering 14. august 2018: Mesterskabet afholdes v/Hjallerup Jagtcenter, Kærsgaard Engvej 15, 9310 Hjallerup**

* **Opdatering 7. august 2018: Pga det ekstremt tørre vejr er det desværre ikke muligt at afholde prøven på den planlagte lokalitet i Ålbæk. Der arbejdes p.t. på at finde en anden lokalitet i kreds 1.**

Danmarks Jægerforbund afholder søndag den 26. august 2018 forbundsmesterskab i udvidet apportering.

Der er tale om jægernes uofficielle Danmarksmesterskab, der i år afholdes i kreds 1.

***Vi gør opmærksom på, at Forbundsmesterskabet i år afholdes på en søndag. Tidligere år har mesterskabet været afholdt den sidste lørdag i august, men af praktiske årsager har hundeaktivitetsudvalget besluttet at flytte arrangementet til sidste søndag i august.***

Mesterskabet er en lukket prøve, og kvalifikation kan kun ske på de udvidede apporteringsprøver. På disse kan alle typer af jagthunde deltage, såfremt ejeren er medlem af Danmarks Jægerforbund. Der skal afholdes mindst én udtagelse i hver kreds. Der kan afvikles flere udtagelsesprøver i hver kreds, der skal dog være mindst 10 startende hunde på prøven for at denne er kvalificerende til forbundsmesterskabet.

Hundene afprøves efter Jægerforbundets regler for udvidede apporteringsprøver, der kan ses på hjemmesiden: <http://www.jaegerforbundet.dk/hund/for-proveledere-og-dommere/>

Da der ikke som tidligere konkurreres i hold, betyder dette, at man kan deltage på udtagelse i hele landet og derved kvalificere sig som 1. vinder uanset bopælsadresse. 1. vindere fra hver udtagelse er direkte kvalificeret til Forbundsmesterskabet, uanset point. Herefter er de bedst placerede hunde, op til 30 deltagere fra hele landet, kvalificeret. Ved pointlighed kvalificeres hundene efter bedste hund på apportering af hårvildt. Er der stadig pointlighed kvalificeres bedste hund på apportering fra vand.

Mesterskabet afvikles efter de gældende regler for Jægerforbundets udvidede apporteringsprøve. Der konkurreres individuelt for det samlede resultat samt individuelt for hver af de 3 hovedområder; apportering af fuglevildt, apportering fra vand samt apportering af hårvildt.

Tilskuere er også velkomne til at møde op, og der kan dagen igennem købes forplejning.

**Tilmelding:**

**KUN FOR KVALIFICEREDE. Tilmelding foretages af administration i DJ.   
Kvalificerede vil blive kontaktet umiddelbart efter sidste kvalifikationsprøve**

**Ikke Stambogsført:**

Er hunden ikke stambogsført skal tilmelding ske via tilmeldingsblanket, som findes her: <http://www.jaegerforbundet.dk/hund/for-proveledere-og-dommere/> (diverse blanketter) eller på DJU’s hjemmeside. Tilmeldingsblanket sendes til prøvelederen, således at den er fremme inden tilmeldingsfristens udløb.

**Betaling:** Betaling for deltagelse kr. 300,- indsættes på Danmarks Jægerforbund konto – se nedenfor -

**Tidspunkt:** Prøven afholdes søndag den 26. august 2018

**Mødested**: Kreds 1 – nærmere mødested oplyses senere.

**Prøveleder:** Steen Larsen, tlf. 60 13 04 23

**Dommere:** Flemming Rasmussen, Jesper Kjærulff Hansen, Bjarne Jacobsen, Tommy Hougård, Karl G. Kristensen, Ole Hildebrandt.

**Deltagergebyr: kr.300,- der indsættes på Jægerforbundets konto:** 7854-0001288946 mrk. :*”FM 2018 – navn”*

**Forplejning:** Der vil være mulighed for at købe forplejning hele dagen.